สวัสดีคะ อาการปวดหัว แบบมึนๆ วูบๆ เหมือนจะล้มลง เวลาจะล้มตัวนอนและตอนที่ก้ม และบางครั้งมีเสียงจี๊ดดังมาที่หูข้างขวา อยากทราบว่าอาการเกิดจากอะไรคะ เป็นเพราะประสบอุบัติเหตุไหมคะ เพราะตอนที่ประสบอุบัติเหตุหัวบริเวณฝั่งขวากระแทกพื้นแตกเย็บไป 2 เข็ม และเลือดออกที่หู และเส้นประสาทคู่ที่ 7 อักเสบ แต่รถล้มมานานแล้วนะคะ ตั้งแต่วันที่ 8 มิ.ย. 62
สวัสดีค่ะ อาการมึนหัว ได้ยินเสียงผิดปกติในหู อาจเกิดจาก-มีเนื้องอกหรือการได้รับบาดเจ็บในหูชั้นใน-อยู่ในทีที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-มีน้ำอุดตันในรูหู จากการว่ายน้ำ อาบน้ำ-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิดจากประวัติดังกล่าวมา อาจจะเกี่ยวกับเรื่องอุบัติเหตุที่เคยเป็นได้เช่นกัน เส้นประสาทคู่ที่เจ็ดนั้น ใช้ควบคมเรื่องการได้ยินเช่นกันควรกลับไปพบแพทย์เพื่อตรวจร่างกายทางระบบประสาทซ้ำ และอาจต้องส่งตรวจเอ็กซเรย์คอมพิวเตอร์เพิ่มเติมถ้าจำเป็นการดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์